Start Norge

Start Norge er en norsk studentorganisasjon stiftet i 2002 som fokuserer på innovasjon og entreprenørskap blant studentene. Start Norge er representert på alle universiteter i landet samt de fleste høyskolene. 

Initiativet bak Start Norge kom hovedsakelig fra studenter fra teknologimiljøene ved Norges teknisk-naturvitenskapelige universitet i Trondheim og ved Norges landbrukshøgskole (nå Norges miljø- og biovitenskapelige universitet) i Ås. Organisasjonen ble formelt stiftet 5. november 2002. Start Norge står bak arrangementer og aktiviteter arrangert i og på tvers av lokallagene. Organisasjonen er frivillig drevet av studenter ved høyskoler og universiteter i Norge.   

Pr. 2024 består organisasjonen av 15 lokallag og med et overordnet styre. Hver høst avholdes det en generalforsamling hvor det velges et nytt styre. Tidligere har det vært et overordnet styre og ledelse, men vedtektsendringer vedtatt på generalforsamlingen 2020 gjorde om på organisasjonsstrukturen. Styret består nå av åtte personer med vervene leder, nestleder, Venture Cup-koordinator, nettverksansvarlig, kommunikasjonsansvarlig, HR- og opplæringsansvarlig, økonomiansvarlig og IT ansvarlig. Styret blir valgt under generalforsamling på høsten, og trer inn i rollene sine 1. februar det påfølgende året.

 Arrangementer 
Det holdes om lag 70 arrangementer i året i regi av lokallagene, slik som Jentemiddagen/Kvinnemiddagen, Gründerjakten, Mixer og Norwegian Game Awards. Det viktigste arrangementet til Start Norge er Venture Cup. Venture Cup er en forretningsplankonkurranse som holdes over hele landet og i samarbeid mellom Start Norge, McKinsey & Company og andre samarbeidspartnere. 

Hvert år arrangerer Start Norge to årlige Start Forum, i samarbeid med to respektive lokallag. Under Start Forum har alle medlemmene fra samtlige lokallag mulighet til å møte opp og delta på strategi- og ledersamling, erfaringsutveksling og et sosialt program. Forrige vårforum ble avholdt 24. - 26. april 2024 i Hemsedal på Startup Extreme i regi av Start Norge. Høsten 2024 arrangeres høstforum av Start Ålesund i Ålesund.  

 Ledere i Start Norge (2002-2025) 
ÅrNavn på lederLokallag2002Mette RoaldStart BI2003Mette RoaldStart BI2004Mette RoaldStart BI2005Jan Helge MaurtvedtStart NTNU2006Adil OsmaniStart BI2007Adil OsmaniStart BI2008Nils-Henrik StokkeStart UiS2009Mattis ThompsonStart NHH2010Daniel KumarStart UiA2011Audun BjørkøyStart NTNU2012Hans MyrauneStart NTNU2013Hermann DahlStart HiALS2014Ådne Stenberg VikStart HiL2015Ingvild SandmoStart UiT2016Øyvind StrømStart UiA2017Nina Hoddø BakåsStart UiO2018Tony KjennerStart UiA2019Gulleik OlsenStart NTNU2020Preben LundStart UiT2021Stian VorkinnStart LHMR2022Sander MelandStart Bergen2023Andrea LauritzenStart LHMR2024Jonas MorshedyStart Oslo2025Jonas MorshedyStart Oslo

 Referanser 

 Eksterne lenker 


Kategori:Etableringer i 2001
Kategori:Norske studentorganisasjoner
Kategori:Gründervirksomhet